[pic] | EURÓPAI BIZOTTSÁG |

Brüsszel, 2010.4.16.

COM(2010)160 végleges

A BIZOTTSÁG KÖZLEMÉNYE AZ EURÓPAI PARLAMENTNEK ÉS A TANÁCSNAK

a pénzügyi keret GNI alakulásának megfelelő, 2011. évre vonatkozó technikai kiigazításáról és a 2007–2009 közötti időszak becsült és tényleges GDP-je között eltéréseket felmutató tagállamok számára a kohézió támogatására szolgáló alapokból allokált összegek kiigazításáról

a 2006. május 17-i intézményközi megállapodás 16. és 17. pontja szerinti előterjesztés

A BIZOTTSÁG KÖZLEMÉNYE AZ EURÓPAI PARLAMENTNEK ÉS A TANÁCSNAK

a pénzügyi keret GNI alakulásának megfelelő, 2011. évre vonatkozó technikai kiigazításáról és a 2007–2009 közötti időszak becsült és tényleges GDP-je között eltéréseket felmutató tagállamok számára a kohézió támogatására szolgáló alapokból allokált összegek kiigazításáról

BEVEZETÉS

2010-ben a pénzügyi keret 2011-re történő éves technikai kiigazítása kivételes módon nemcsak az árak és a GNI változásának megfelelő rendszeres kiigazítást tartalmazza (a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás[1] 16. pontja), hanem az 1B. alfejezet kiigazítását is (az intézményközi megállapodás (a továbbiakban: IKM) 17. pontja).

Az IKM 17. pontja kimondja, hogy „ ha a 2011-es évre vonatkozó technikai kiigazítás során megállapításra kerül, hogy valamely tagállamnak a 2007–2009 közötti időszakra vonatkozó kumulált GDP-je +/- 5 %-nál nagyobb mértékben tért el az e megállapodás kidolgozása során becsült kumulált GDP-től, a Bizottság az érintett tagállam esetében a szóban forgó időszakra kiigazítja a kohézió támogatására szolgáló alapokból allokált összegeket .” A 17. pont továbbá kimondja, hogy a kiigazítások teljes nettó hatása – az előjeltől függetlenül – nem haladhatja meg a 3 milliárd EUR-t, majd második megszorításként meghatározza, hogy amennyiben a nettó hatás pozitív, „ az összes pótlólagos forrást az 1B alfejezet 2007–2010 közötti korlátaihoz képesti alulköltekezés szintjére kell korlátozni ”. A 17. pont végezetül kimondja, hogy „ a szükséges kiigazításokat egyenletesen osztják el a 2011–2013 közötti időszakban és az érintett korlátokat ennek megfelelően kiigazítják .”

Az IKM 16. pontja alapján a Bizottság minden évben, az n+1. évre vonatkozó költségvetési eljárást megelőzően az uniós bruttó nemzeti jövedelem (GNI) és az árak alakulásának megfelelően technikai kiigazítást hajt végre a pénzügyi kereten, és az eredményeket közli a költségvetési hatóság két ágával. Az árakat illetően a folyó árakon számított kiadási felső korlátokat az IKM 16. pontjában megadott, 2 %-ban rögzített deflátorral számítják ki. A GNI változásai tekintetében e közlemény a rendelkezésre álló legfrissebb gazdasági előrejelzéseken alapul.

E közlemény célja, hogy bemutassa a költségvetési hatóságnak a 2011. évre vonatkozó, az IKM 16. és 17. pontja szerinti technikai kiigazítás eredményét (EU-27).

AZ 1B. ALFEJEZET 2011–2013-AS IDőSZAKRA VONATKOZÓ FELSő KORLÁTAINAK KIIGAZÍTÁSA (17. PONT)

A tagállamok jogosultsága

Az IKM 17. pontja értelmében a Bizottság kiigazítja a kohézió támogatására szolgáló alapokból allokált összegeket azon tagállamok esetében, amelyeknél a 2007–2009 közötti időszakra vonatkozó kumulált GDP +/- 5 %-nál nagyobb mértékben tért el az intézményközi megállapodás kidolgozása során becsült kumulált GDP-től. Meg kell tehát vizsgálni a 2005 áprilisában[2], illetve a legfrissebb adatnak számító, 2009 novemberében közzétett statisztikák közötti eltérést.

E rendelkezés csak azokra a tagállamokra vonatkozik, amelyek esetében a kohéziós összhozzájárulást maximálják[3], azaz Bulgáriára, a Cseh Köztársaságra, Észtországra, Lettországra, Litvániára, Magyarországra, Lengyelországra, Romániára és Szlovákiára. A kohézió támogatására szolgáló alapokból más tagállamok számára allokált összegeket nem érinti a GDP-ben 2007–2009 között mutatkozó eltérés.

A két statisztikai adathalmaz összehasonlításának eredményeképpen a következőt kapjuk:

[pic]

Egyetlen tagállamnál sem mutatkozik 5 %-ot meghaladó negatív eltérés a GDP-ben. Ennélfogva egyik tagállam esetében sem kell csökkenteni az összeget. Három tagállam – Cseh Köztársaság (+7,5 %), Lengyelország (+8,0 %) és Szlovákia (+10,8 %) – esetében azonban 5 %-ot meghaladó, pozitív előjelű eltérés tapasztalható. Ebből következően tehát növelni kell a kohéziót támogató alapokból e tagállamoknak allokált összegeket.

Az „alulköltekezés” összegének meghatározása

Mivel a kiigazítás nettó hatása pozitív lesz, az 1B. alfejezet 2007–2010 közötti felső korlátaihoz viszonyítva meg kell határozni az alulköltekezés szintjét. Az „alulköltekezés” három elemből áll[4]:

- az 1B. alfejezet 2007–2010-re meghatározott éves felső korlátai és az erre időszakra költségvetésbe vett kötelezettségvállalási előirányzatok közötti különbség;

- a 2007–2010 közötti időszakban az 1B. alfejezet visszavont (vagy elévült) kötelezettségvállalási előirányzatai, kivéve az IKM 48. pontja értelmében a 2007-es év következő évekre átvitt előirányzatait[5];

- a 2007–2010-es időszak visszavont kohéziós kiadásai, kivéve az EMOGA Orientációs Részlegéhez és a HOPE-hoz kapcsolódó összegeket.

Az „alulköltekezés” részleteit – a rendelkezésre álló legfrissebb adatokat figyelembe véve – az alábbi táblázat tartalmazza.

[pic]

Ebből következően az érintett tagállamok pozitív előjelű kiigazítását 1 007 millió EUR-ra korlátozzák, amely összeg nem haladja meg a kiigazítás nettó hatására vonatkozó, 3 milliárd EUR-ban maximalizált összeghatárt.

Az 1B. alfejezet 2011–2013-as időszakra vonatkozó felső korlátainak kiigazítása

A 2007–2009-es időszakra vonatkozó tagállami allokációk alapján a pozitív előjelű kiigazítás összege elméletileg 3 331 millió EUR lett volna. Az „alulköltekezés” miatti korlátozás következtében azonban a kiigazítást arányosan a következőképpen csökkentették:

[pic]

A szükséges kiigazítást egyenlő arányban el kell osztani a 2011–2013. évek között. Ezenfelül, az 1B. alfejezet felső korlátaihoz kapcsolódó kiigazítást millió EUR-ban kell megadni.

Az 1B. alfejezet kötelezettségvállalási előirányzatainak felső korlátja (folyó árakon) tehát a következőképpen növekszik:

- 2011: + 336 millió

- 2012: + 336 millió

- 2013: + 336 millió

Kifizetési előirányzatok

Az IKM 23. pontjának negyedik bekezdése szerint minden felülvizsgálatnak biztosítania kell a kötelezettségvállalások és a kifizetések közötti megfelelő kapcsolat fenntartását. Emiatt tehát, az 1B. alfejezet alatti pótlólagos kötelezettségvállalások előre látható fizetési ütemterve alapján módosítani kell a kifizetési előirányzatok éves felső korlátját is. Figyelembe véve, hogy az ebből a kötelezettségvállalás-növelésből eredő kifizetésekre várhatóan 2013 után kerül sor, a kifizetések felső határai csak korlátozott mértékben emelkednek.

A kifizetési előirányzatok felső korlátja (folyó árakon) tehát a következőképpen növekszik:

- 2011: + 17 millió

- 2012: + 87 millió

- 2013: + 187 millió

Összefoglaló táblázat és következtetés

Az alábbi táblázat összefoglalja a pénzügyi keretben lévő kötelezettségvállalási és kifizetési előirányzatok felső korlátainak változását. Az összegek folyó árakon szerepelnek:

[pic]

Az IKM-ben[6] szereplő pénzügyikeret-táblázat állandó 2004-es árakkal számol. Ezért a folyó értéken szereplő összegeket – az intézményközi megállapodás 16. pontjával összhangban – a 2 %-os éves fix deflátor segítségével át kell konvertálni 2004. évi árakra.

Az 1. táblázat az IKM 17. pontjának megfelelően módosított pénzügyi keretet mutatja, az EU-27 tekintetében, 2004-es árakon.

A PÉNZÜGYI KERET 2011. ÉVRE VONATKOZÓ TECHNIKAI KIIGAZÍTÁSA A GNI ALAKULÁSÁNAK MEGFELELőEN (16. PONT)

A 2. táblázat az EU-27-ek pénzügyi keretét mutatja be a 2011–2013-as időszak felső korlátain történt módosítás beszámításával és a 2011. évre vonatkozó kiigazításokkal (azaz folyó árakon, a GNI százalékában kifejezve, a legfrissebb gazdasági előrejelzések alapján).

A GNI teljes összege

A rendelkezésre álló legfrissebb előrejelzésekkel összhangban 2011-re a GNI-t az EU-27 számára folyó árakon 12 354 021,3 millió EUR-ban állapították meg (2010-re 11 966 504,7 millió EUR-ban, 2009-re 11 614 170,1 millió EUR-ban, 2008-ra 12 294 000,1 millió EUR-ban, 2007-re pedig 12 206 170,2 millió EUR-ban).

A következő évekre (2012–2013) az EU-27 GNI-jét a reálértéken vett éves átlagos növekedési rátára vonatkozó belső bizottsági előrejelzések alapján számították ki. Ezen előrejelzések tájékoztató jellegűek, és a rendelkezésre álló legfrissebb gazdasági előrejelzések alapján évente aktualizálják őket.

A 2010. és 2011. évi GNI – a pénzügyi közvetítési szolgáltatások közvetett módon mért díjának (FISIM) a saját forrásokra történő, 2010. január 1-től kezdődő alkalmazására vonatkozó 2010. március 16-i 2010/196/EU, Euratom tanácsi határozattal[7] összhangban – már tartalmazza a FISIM-et is.

A pénzügyi keret 2011. évre vonatkozó technikai kiigazításának fő eredményei (EU-27)

A 2011. évi kötelezettségvállalási előirányzatok összesített felső korlátja (142 965 millió EUR) a GNI 1,16 %-ának felel meg.

A kifizetési előirányzatok vonatkozó felső korlátja (134 280 millió EUR) a GNI 1,09 %-át teszi ki. A legfrissebb gazdasági előrejelzések alapján a saját források 1,23 %-os felső korlátjához képest 17 674 millió EUR szabad forrás marad (az EU-27 GNI-jének 0,14 %-a).

A saját források és a kötelezettségvállalási előirányzatok felső korlátait a FISIM saját forrásokra történő alkalmazására vonatkozó 2010/196/EU, Euratom tanácsi határozat hatálybalépését követően módosították[8].

A TECHNIKAI KIIGAZÍTÁSHOZ KAPCSOLÓDÓ EGYÉB ELEMEK

5. fejezet (Igazgatás)

Az 5. fejezet esetében a pénzügyi keret egy lábjegyzete megállapítja, hogy az e fejezet felső korlátján belül figyelembe vett nyugdíjakra vonatkozó számadatokat a nyugdíjrendszerhez való munkavállalói hozzájárulások nélkül kell kiszámítani – ez a 2007–2013 közötti időszakra 2004-es árakon legfeljebb mintegy 500 millió EUR. Így a fejezet felső korlátjának megállapítása során a nyugdíjakhoz kapcsolódó kiadásokból levonásra kerülő összegekre kettős korlátozás vonatkozik:

- Ez az összeg egyik évben sem haladhatja meg a költségvetési bevételként ténylegesen feltüntetett hozzájárulásokat;

- A levonások halmozott összege a 2007–2013 közötti időszak vonatkozásában 2004-es árakon számolva nem haladhatja meg az 500 millió EUR-t, amely éves átlagban 71,4 millió EUR-nak felel meg (2011-es árakon számolva 82 millió EUR).

Az igazgatási kiadások ismétlődő természete miatt a legalacsonyabb korlátot éves szinten kell meghatározni, hogy a szabad forrásokkal ne az időszak elején éljenek, amelynek következményeként az a későbbiekben már nem állna teljes mértékben rendelkezésre. A levonásra kerülő összeg 2011-re folyó árakon számolva 82 millió EUR-t tesz ki.

A 2007–2013 közötti időszakra vonatkozó pénzügyi kereten kívüli kiadási tételek

A 2007–2013 közötti időszakra vonatkozó pénzügyi keretben megállapított felső kiadási korlátokon kívül számos eszköz áll rendelkezésre. Ezen eszközök célja, hogy biztosítsák a rendkívüli és előre nem látható eseményekre való gyors reagálást, és – bizonyos korlátokon belül – némi rugalmasságot biztosítsanak az elfogadott kiadási korlátokon túl:

- a sürgősségisegély-tartalék , amelyből 2004-es árakon évente maximum 221 millió EUR-nyi összeget, vagy folyó árakon 2011-ben 253,9 millió EUR-t lehet mozgósítani (a teljes időszakra folyó árakon 1 744 millió EUR-t);

- az Európai Unió Szolidaritási Alapja , amelynek éves maximális összege folyó árakon 1 milliárd EUR;

- a rugalmassági eszköz , folyó árakon évi 200 millió eurós maximális összeggel, valamint a 2008–2010. év fel nem használt összegeivel, amelyek átvihetők 2011-re.

Ezenfelül folyó árakon maximum évi 500 millió EUR erejéig lehetőség lesz az Európai Globalizációs Alkalmazkodási Alap (EGAA) igénybevételére az előző év kötelezettségvállalási előirányzatainak összesített felső korlátja alatt fennmaradó bármely mozgástérből és/vagy az előző két év visszavont kötelezettségvállalásaiból (az 1B. alfejezethez kapcsolódóakat kivéve).

A KÖLTSÉGVETÉSBEN NEM SZEREPLő MűVELETEK ÉS A SAJÁT FORRÁSOK

Az intézményközi megállapodás 11. pontjának negyedik albekezdése megállapítja, hogy az általános költségvetésben nem szereplő műveletekkel kapcsolatos információkat, valamint a saját források különböző kategóriáinak várható alakulását indikatív módon, külön táblázatokban kell bemutatni, és évente, a pénzügyi keret technikai kiigazításakor aktualizálni kell.

Ezeket az információkat a rendelkezésre álló legfrissebb becsléseknek megfelelően a 3.1. és 3.2. táblázat mutatja be. Az információk az Európai Fejlesztési Alapra (EFA) és a saját források szerkezetére vonatkoznak.

MELLÉKLET

1. TÁBLÁZAT: A 17. PONT ÉRTELMÉBEN MÓDOSÍTOTT, A 2007–2013-AS IDŐSZAKRA SZÓLÓ PÉNZÜGYI KERET

[pic]

2. TÁBLÁZAT: A 2007–2013-AS IDŐSZAKRA SZÓLÓ, A 2011. ÉVRE ÉS A 17. PONT SZERINT KIIGAZÍTOTT PÉNZÜGYI KERET

[pic]

3. TÁBLÁZAT: AZ ÁLTALÁNOS KÖLTSÉGVETÉSBEN NEM SZEREPLŐ KIADÁSOK INDIKATÍV PROGRAMJA ÉS A KÜLÖNBÖZŐ SAJÁT FORRÁSOK VÁRHATÓ ALAKULÁSA

[pic]

[1] HL C 139., 2006.6.14., 1. o.

[2] A 2006. július 11-i 1083/2006/EK tanácsi rendelet II. mellékletének 9. pontja.

[3] A 2006. július 11-i 1083/2006/EK tanácsi rendelet II. mellékletének 7.,8. és 11. pontja.

[4] A 2006. február 15-i „Fiche 99” bizottsági szolgálati munkadokumentumban kifejtett módon.

[5] Az Európai Parlament és a Tanács 2008. április 29-i határozata (HL L 128., 2008.5.16., 8. o.)

[6] A költségvetési fegyelemről és a pénzgazdálkodás hatékonyságáról és eredményességéről szóló 2006. május 17-i intézményközi megállapodásnak a többéves pénzügyi keret tekintetében történő módosításáról: energiaágazatbeli projektek finanszírozása az európai gazdaságélénkítési terv keretében című, 2009. december 17-i európai parlamenti és tanácsi határozat (HL L 347., 2009.12.24., 26. o.) révén módosított formában.

[7] A Tanács 2010/196/EU, Euratom határozata (2010. március 16.) a pénzügyi közvetítési szolgáltatások közvetett módon mért díjának (FISIM) az Európai Unió költségvetése és saját forrásai céljaira felhasznált bruttó nemzeti jövedelem (GNI) megállapításához történő felosztásáról, HL L 87., 2010.4.7., 31. o.

[8] A Bizottság közleménye az Európai Parlamentnek és a Tanácsnak a FISIM saját forrásokra történő alkalmazására vonatkozó határozat értelmében a saját források és a kötelezettségvállalási előirányzatok felső korlátjának módosításáról, COM(2010) 162 végleges.